
Årsmelding 
IL Stjørdals-Blink Turn
Gjelder for året 2022
Turn er ei gruppe under I.L. Stjørdals-Blink. Ved utgangen av 2022 var det 585 aktive utøvere, 54 aktive trenerlisenser og til sammen 737 medlemmer. Det gis tilbud om breddetrening for barn og unge i alderen 6 – 18 år, konkurransepartier apparat kvinner og tropp, samt foreldre og barn for alderen 3-5 år og åpen trening for voksne over 18 år. I tillegg har vi tilbud til veteraner, kvinner og menn. 
2022 er det første hele året i den midlertidige turnhallen ved Øverlands Minde. Hallen fungerer bra, men også her er kapasiteten sprengt. De yngste, førskole og 1. trinn, trener i Stjørdalshallen. Dette grunnet utfordringer med kapasitet og for å kunne oppfylle barneidrettsbestemmelsene som sier at foreldre skal kunne være i hallen under trening.
Turnhallgruppa, som ble nedsatt høsten 2020, har gjenopptatt arbeidet mot en permanent hall. De kommunale planene om turnhall er igjen lagt på is da det ikke er overenstemmelse mellom kommunens planer og turngruppas behov.

Styret sammensetning 2022 
	Navn
	Rolle
	Periode

	Eva Lassemo
	Leder
	2022-2023

	Monika Sandmark
	Styremedlem
	2021-2023

	Kristin Sjaastad
	Styremedlem
	2022-2024

	Hanne Marit Siraas Folde
	Styremedlem
	2021-2023

	Gard Frode Holmberg
	Styremedlem
	2021-2023

	Ingvild Skjøstad Tynes
	Styremedlem
	2021-2023

	Trine Kristoffersen
	Styremedlem
	2022-2024

	Lene-Mari Prøven
	Styremedlem
	2022-2024


Revisor: Ann Iren Gylland
Styret har hatt følgende roller: Kasserer, sekretær, arrangementsansvarlig, medlemsansvarlig, påmeldingsansvarlig og styremedlem. Styret har fungert relativt godt, men det er stort potensiale for videreutvikling, og bedre arbeidsfordeling. Lene-Mari Prøven gikk ut av styret høsten 2022.
Styret har behandlet 49 saker i 8 møter. 

Sportslig utvalg:
Det sportslige arbeidet styres av sportslig utvalg. Det er jobbet godt for å tilby et best mulig tilbud. Vi lærer fortsatt hvordan vi best legger opp treningene i ny hall. Ved oppstart høstsesongen gikk vi over til et parti per trinn, med flere gymnaster og flere trenere. Også denne organiseringen har plusser og minuser. 
Sportslig utvalg har bestått av: 
· Ragnar Skjervold
· Wenche Tronseth
· Ingvild Skjøstad Tynes
· Torgeir Rotabakk
· Nina Kvittem Nyiry 
Sportslig utvalg har møte hver andre uke og behandler hver gang 6-8 saker, en del av disse er faste saker. Sportslig utvalg i sin helhet inviteres til styremøter.
Ved nyttår hadde vi 54 aktive trenerlisenser. Ungdommene gis mulighet til å starte som trener ved fylte 13 år, noe som gjør at antallet trenere øker noe gjennom sesongen. Vi ser stor suksess med strategien om å kurse unge trenere og gi dem økt ansvar, kombinert med noen foreldre-trenere og et fåtall betalte trenere.
Det ble også i 2022 investert i en del nytt utstyr: komplett tumblingbane, løpebane og trampett.

Deltagelse i stevner og konkurranser
For troppsturn deltok vi i Opplandspokalen (20 starter, 5 bronse) og Midt-Norsk Mesterskap (13 starter, 1 gull, 4 sølv, 3 bronse). Apparatturn kvinner deltok på fire konkurranser (Molde, Ålesund, Trondheim og Steinkjer), én gymnast kvalifiserte seg til apparatfinale i to apparat. På BKTS, som vi selv arrangerte, deltok 242 gymnaster og 45 trenere, og klubben vant beste særtropp. På ungdomsturnstevnet (UTS) deltok 8 gymnaster.
Kvinnelige veteraner hadde deltakelse på Landsturnstevnet i Sandefjord med to gymnaster og Golden Age Festival, Madeira, med 3 gymnaster.

Arrangement og dugnadsinnsats
Nyttårsshowet kunne ikke arrangeres i januar grunnet Covid-restriksjoner, men ble gjennomført 26. mars.
Vi arrangerte i 2022 BKTS (BarneKretsTurnStevnet) for TGTK Nord. Helga 11.-12. juni fylte 391 turnere, 135 trenere og 131 ledsagere Stjørdalshallen og Stjørdal Turnhall med aktivitet. Omtrent 250 personer bidro med dugnadsinnsats, ledet av en komite på ca 10 personer. 
Arrangementet BKTS 2022 ble i stor grad preget av pandemien. Det var lenge uklart om vi kom til å kunne arrangere, derfor kom ikke planleggingen i gang før i siste liten. Det var også en utfordring at mange ikke hadde noen erfaring med BKTS. Vi hadde tre årskull som aldri hadde vært med (få 1. klassinger som deltar) og som dermed ikke visste hva BKTS er. Dette gjaldt i aller høyeste grad også foreldrene. Det var derfor en stor utfordring å engasjere foreldre til dugnad. Vi håper dette vil bedre seg jo lengre unna pandemien vi kommer. 
En "klubbkonkurranse" ble arrangert for første gang desember 2022. 84 deltakere fra 4.-7. trinn, alle fikk en liten premie.
Med unntak av trenere som ikke har egne barn som trener i turngruppa, drives turngruppa på ren dugnadsinnsats. Den samlede innsatsen er ikke kjent, men den er betydelig.

Medlemsoversikt 			 				        
Aktivitetstall 2021 – gymnaster og trenere
	

	0-5 år
	6-12 år
	13-19 år
	20-25 år
	26 og eldre
	Total

	Kvinner
	53
	344
	55+26
	+1
	3+12
	494

	Menn
	40
	189
	13+7
	
	8+12
	269

	Total
	93
	533
	68+33
	+1
	11+24
	763



Medlemsutvikling - aktive
	
	2020
	2021
	2022
	2023
	2024
	2025

	Kvinner 
	234
	343
	455
	
	
	

	Menn
	122
	170
	250
	
	
	

	Total
	356
	513
	705
	
	
	



Utviklingen i medlemstall og aktivitetstall er selvsagt vanskelig å spå. Vi hadde en formidabel vekst i løpet av 2021 og også i 2022, dette skyldes to forhold. For det første lettelser i koronarestriksjoner og dermed mulighet for å ta inn nye gymnaster (førskole og førstetrinn), for det andre ny hall som effektiviserer treningene og muliggjør gjennomføring av trening for flere gymnaster på samme tid. Vi har nå også startet foreldre og barn parti. Deltakere på åpne treninger for voksne er ikke talt med. Med dagens hallforhold har vi en forhåpning om å stabilisere oss på omtrent 600 aktive gymnaster i alderen 6-19. Om en permanent turnhall realiseres kan det være grunnlag for ytterligere økning (dobling?) i aktivitet og medlemsmasse.


Økonomi; 	(Kun nøkkeltall)							      
	
	Budsjett
	Resultat
	Avvik

	Inntekter -22
	1 925 020
	3 500 305
	1 575 285

	Driftskostnader -22
	1 921 358
	2 997 191 
	1 075 833

	Driftsresultat -22
	3 662
	503 114
	499 452

	Saldo bank -22
	
	1 504 591
	



Kommentarer til økonomien:			         
BKTS som arrangement ble en økonomisk suksess med et overskudd på knapt 540 000 kr. Dette gjorde det mulig å investere i nytt utstyr, nødvendig for å kunne arrangere NM NK Jr menn og miks 2023. Med tanke på kunne realisere permanent turnhall er det et ønske å bygge opp egenkapital.
Revisors beretning: Se eget vedlegg

Hva bør avdelingen prioritere i kommende periode?
Turngruppa har vokst kraftig de siste årene, både i bredden og i toppen, samt i drift. Tallet på aktive medlemmer er doblet på to år. Apparatpartiet gjenoppbygges med en gruppe unge gymnaster som vi ser vil oppnå et godt nivå over tid. Det arbeides godt med troppsturn, gruppen vokser og deltar på konkurranser både lokalt og nasjonalt med gode resultater. Selv om vi leier turnhallen, står vi selv for all praktisk drift. 
Vi har vært, og vil fortsatt være, drevet på dugnad og med et arbeidende styre. Utviklingen i aktivitet og drift gjør at driften må bli mer profesjonell og forutsigbar, innen rammene av frivillig arbeid. Nytt styre skal innen kort tid gjennomgå oppgavefordeling, inkludert hvilke oppgaver vi har, hvem som utfører dem, samt fordeling av ansvar mellom styret og sportslig utvalg. 
Turngruppa har ikke gjeldende sportsplan eller klubbhåndbok. Dette er oppgaver for det nye styret å ta tak i.
Det legges frem et budsjett for 2023 med moderat overskudd. Styret mener vi er godt rustet for videre drift.								          


Skrevet av;
Eva Lassemo, leder

…………………………………..
Signatur				

Stjørdal, 17/03-2023

